open-index/open-wikipedia-markdown huggingface dataset:
Elektrodynamická brzda

**Elektrodynamická brzda** je zariadenie, ktoré mení mechanickú energiu na elektrický prúd a tým brzdí. Elektrodynamická brzda má brzdnú silu závislú približne od druhej mocniny rýchlosti. To znamená, že pri malých rýchlostiach je jej účinok prakticky nulový a naopak pri vysokých rýchlostiach veľmi vysoký. V praxi sa preto obyčajne kombinuje s mechanickou brzdou, ktorej brzdná sila je prakticky nezávislá od rýchlosti a býva doplnená reguláciou.

Výhodou elektrodynamickej brzdy je odolnosť proti sklzu; vďaka nulovému brzdnému účinku pri nulovej rýchlosti nemôže pri brzdení dôjsť k zablokovaniu kolies. Toto však platí iba pre samostatne brzdiaci motor. Pokiaľ je viac motorov, resp. ich kotiev, v sérii, a tak je to pri väčšine dopravných prostriedkov, môže k zablokovaniu kolies dôjsť, dokonca sa môže niektorá náprava roztočiť opačným smerom. Jedna kotva totiž pretláča prúd i cez druhú, kĺzajúcu, stojacu alebo opačne sa točiacu a vytvára tak moment, ktorý pôsobí proti smeru pohybu, a pri strate adhézie vedúci až k roztočeniu naopak.

## Dynamo a alternátor
V princípe je elektrodynamickou brzdou každé dynamo alebo alternátor. Obyčajne sa však ako špecializovaná brzda nepoužívajú. 

## Sériový elektromotor
Ako elektrodynamická brzda môže slúžiť aj sériový elektromotor, pričom stačí zaistiť prívod malého budiaceho prúdu a odber vyrobeného prúdu. Ten sa potom obyčajne mení na teplo v odporníkoch alebo sa opäť zužitkuje princípom rekuperácie. Tento typ elektrodynamických bŕzd sa používa v dopravných prostriedkoch poháňaných elektromotormi, napríklad v elektrických a dieselových lokomotívach, električiek a metre. Pokiaľ je v danom dopravnom prostriedku využitá odporová regulácia výkonu, obyčajne sa na márnenie elektrického prúdu používajú rozbehové odporníky.

## Princíp vírivých prúdov
Ďalším systémom sú brzdy pracujúce na princípe vírivých prúdov. Takéto brzdy sa skladajú z kovového kotúča a elektromagnetov.  Brzdný účinok je možné regulovať veľkosťou magnetického poľa, to znamená veľkosťou prúdu v elektromagnetoch.

## Pozri aj
* Rekuperácia (dopravný prostriedok)

Kategória:Brzdy
Kategória:Elektrické stroje
South Island (Keňa)

**South Island** (niekedy sa vyskytuje aj pod názvom **Hohnel Island**) je najväčší z troch vulkanických ostrovov jazera Turkana v Keni.  dlhá, severojužná erupčná zóna pretína prakticky celé východné pobrežie ostrova a vyprodukovala sa na väčšinu lávových prúdov. Posledná erupcia sa odohrala v roku 1888, čo dokladajú správy z výpravy grófa von Telikiho.

## Externé odkazy
* www.volcano.si.edu  - South Island na Global Volcanism Program 

Kategória:Ostrovy Kene
Kategória:Sopky Kene
Kategória:Stratovulkány
South Island

**South Island** môže byť:
* jazerný ostrov sopečného pôvodu v Keni, pozri South Island (Keňa)
* Južný ostrov (Nový Zéland)
Marsabit

**Marsabit** môže byť:
* mesto v Keni, pozri Marsabit (mesto)
* správna jednotka v Keni, pozri Marsabit District
* sopka v Keni, pozri Marsabit (sopka)
* národný park v Keni, pozri Marsabit National Park
Marsabit (sopka)

**Marsabit** je názov masívnej, v súčasnosti neaktívnej štítovej sopky, nachádzajúcej sa v severnej Keni, asi 170&nbsp;km východne od centra Východoafrického riftového systému. Jej hlavná aktívna fáza prebehla ešte v pliocéne. Neskoršie erupcie boli značne explozívnejšieho charakteru a vytvorili početné maary (*Gof Angar*, *Gof Boro*, *Gof Kolbo*, atď...) a troskové kužele na severozápadno-severovýchodných svahoch sopky.

Najmladšie lávové prúdy sú datované K-Ar metódou na 0,68&nbsp;±&nbsp;0,16&nbsp;mil.&nbsp;rokov, no jestvuje predpoklad, že určitá aktivita prebiehala aj po tomto čase a niektoré prúdy sú ešte mladšie ako pleistocénne.

## Externé odkazy
* www.volcano.si.edu - štítová sopka Marsabit na Global Volcanism Program 

Kategória:Sopky Kene
Kategória:Štítové vulkány
Kategória:Vyhasnuté sopky
Kategória:Tisícovky v Keni
The Barrier

**The Barrier** (alebo **Nagaramasaina**) je vulkanický komplex v Keni, ležiaci na južnom konci jazera Turkana. Komplex leží na Východoafrickom rifte a pozostáva zo štyroch prekrývajúcich sa štítových vulkánov. Z nich najmladší je *Kakorinya*. Staršie vulkány sú *Kalolenyang* (nachádzajúci sa západne od Kakorinyie), *Likaiu West* a *Likaiu East* (nachádzajúce sa západne, resp. východne od Kakorinye).

Vrchol sopky Kakorinya tvorí 3,8&nbsp;km široká kaldera, ktorá sa vytvorila približne pred 93&nbsp;000&nbsp;rokmi. Po obvode kladery prebiehala mladšia vulkanická činnosť, čoho pozostatkom sú viaceré troskové kužele, tvorené prevažne trachytmi a fonolitmi. V 19. a 20. storočí boli zaznamenané menšie erupcie bazaltových láv z dvoch troskových kužeľov *Teleki's cone* (646&nbsp;m) na severnom úbočí a *Andrew's cone* (915&nbsp;m) na južnej strane komplexu.

## Externé odkazy
* www.volcano.si.edu  - štítová sopka The Barrier na Global Volcanism Program 

Kategória:Sopky Kene
Kategória:Štítové vulkány
Oi!

thumb|right|Ťažké topánky Dr. Martens (14-dierkové)
thumb|right|Letecká bunda „bomber“ i „bombera“

**Oi!** je označenie pre hudobný žáner, ktorý obľubujú príslušníci skinheads. Ide o hudbu, ktorá jednoznačne vychádza z punk rocku. Za krajinu pôvodu sa zvyčajne považuje Spojené kráľovstvo, kde sa tento hudobný štýl objavuje koncom 70. rokov. Pôvodný názov Skinhead Rock nahradil v 80. rokoch novinár Garry Bushell názvom Oi! podľa piesne Oi! Oi! Oi! od Cockney Rejects.

## História oi!
Pôvodne oi! nemal nič spoločného s neonacizmom a rasizmom. Išlo o agresívny druh hudby, obsahoval aj útočné texty, vyzýval k násiliu, neskôr niektoré skupiny začali hlásať i rasové útoky. 

V súčasnosti sa na hudobnej scéne objavujú dve vetvy oi!, rozdiel je iba v ich textoch. Texty prvej vetvy sú o zábave, revolte a niekedy aj o politike. Druhá vetva, rasová hudba, je hudbou veľmi podobná prvej, nazývaná Rock Against Communism, ale ich texty obsahujú útoky na etniká, neschvaľujú však ideály nacizmu či iných totalít.

Neonacisti začali kopírovať tento štýl hudby, ale vo svojich textoch priamo podnecujú rasovú nenávisť, oslavujú nacistických pohlavárov a hlásajú násilie proti každému, kto nevyhovuje ich ideálom. Tento štýl sa označuje ako White Power. Na Slovensku túto scénu reprezentovala skupina Krátky Proces, nie však na začiatku.

## Predstavitelia oi!
Sham 69, The 4-Skins, Cockney Rejects, Cock Sparrer, Infa-Riot, The Business, Last Resort..., slovenské kapely Incident (96), Začiatok konca, Rozpor (v začiatkoch), Cenzúra a ďalší, české kapely Hubert Macháně, Protest, 3:2 pro MH, Operace Artaban a pod., rasovú vetvu prezentovali najmä české kapely Orlík a Braník.

## Móda Oi!
Móda prívržencov oi! hudby vychádza z oblečenia predstaviteľov hnutia punks a skinheads, s ktorými je oblečenie takmer totožné. Typické sú krátke vlasy, prípadne vyholená hlava, občas bokombrady a drsný vzhľad. Najrozšírenejším oblečením je letecká bunda (bomber(a) alebo Harrington), džínsy, traky alebo opasok, vysoké ťažké topánky (10, 15 až 20-dierkové), často s bielymi šnúrkami. Preferované značky oblečenia sú Fred Perry, Lonsdale, Everlast, Ben Sherman. Z módy punk rocku prebrali predstavitelia oi! odznaky a nášivky. Módu predstaviteľov oi! hudby prebrali takmer kompletne predstavitelia neonacizmu a white power.

Kategória:Punkrockové hudobné žánre
Kategória:Skinhed
Kategória:Street punk
Namarunu

**Namarunu** je rozľahlý štítový vulkán je tvorený prevažne trachytickými horninami. Nachádza sa v na severe Kene, asi 70&nbsp;km južne od jazera Turkana. Jeho povrch je pokrytý početnými troskovými kužeľmi prevazne pleistocénneho až holocénneho veku. Počas skorého holocénu aktivita nabrala na intenzite, čo dokladajú početné lávové prúdy a množstvo tektonicky porušených menších troskových kužeľov na severných, východných a južných svahoch sopky. Posledné erupcie predchádzali dobe vyschnutia blízkeho jazera Sugata (čo nastalo asi pred 3&nbsp;000&nbsp;rokmi) a to že sopka nie je celkom vyhasnutá dokladajú horúce pramene v riftovom údolí na východnej strane Východoafrického riftu.

## Externé odkazy
* www.volcano.si.edu  - štítová sopka Namarunu na Global Volcanism Program 

Kategória:Sopky Kene
Kategória:Štítové vulkány
Kategória:Vrchy pod 1000 metrov v Keni
Skinheads Against Racial Prejudice

**[[Skinhead]]s Against Racial Prejudice** (SHARP) je hnutie ostro vystupujúce proti prejavom rasizmu a nacizmu. Vzniklo v roku 1987 v New Yorku. Uznáva myšlienku Punks and Skins united. Od začiatku ich vzniku boli apolitickí. Dnes sa však medzi nimi objavujú ľavicovo zameraní jedinci. Dosť často sa mieša hlavne v stredomorských krajinách s hnutím R. A. S. H.

## Externé odkazy
Prehlásenie S.H.A.R.P. 

Kategória:Spoločnosť
Monorail

**Monorail** alebo **jednokoľajnicová železnica** je zvláštny druh železničnej infraštruktúry, ktorý používa iba jednu koľajnicu na vedenie alebo nesenie vozidiel. Pod týmto všeobecným názvom sa skrýva rad rôznych originálnych konštrukcií.

Myšlienka jednokoľajnicovej dráhy existovala už v 19. storočí. Konštruktéri si od nej sľubovali nasledujúce výhody:
* nižšie náklady,
* menšia zastavaná plocha,
* lepšie prispôsobenie terénu alebo reliéfu miest.

Vo veľkej väčšine prípadov sa tieto predpoklady naplnili len čiastočne alebo nenaplnili vôbec.

Monoraily možno rozdeliť na dve základné koncepcie:
* bežný monorail (vozy idú po koľajnici),
* závesný monorail (vozy sú na koľajnici zavesené).

## Iné projekty
.

## Zoznam monorailov
* Elbersfeld - Barmen - Nemecký závesný monorail, postavený v roku 1902
* SAFEGE - francúzsky projekt z roku 1956, v 60. rokoch dráhy v New Yorku a Nagoji.
* Monorail v Moskve
* Transrapid

Kategória:Železničné technológie
Rekuperácia

**Rekuperácia** môže byť:
*všeobecne: zhromažďovanie odpadových látok alebo energie na opätovné použitie
*v doprave: proces premeny časti kinetickej energie dopravného prostriedku naspäť na využiteľnú energiu pri brzdení, pozri rekuperácia (dopravný prostriedok)
*v architektúre: skrátene rekuperácia vzduchu
Zaslúžilý umelec (Česko-Slovensko)

**Zaslúžilý umelec** je čestný titul, ktorý bol zriadený vládnym nariadením č. 55/1953 Zb. zo dňa 3. júna 1953, ako čestné uznanie pre zvlášť vynikajúcich a zaslúžilých umeleckých pracovníkov. Čestný titul „zaslúžilý umelec“ udeľovala vláda na návrh príslušného ústredného úradu umelcom, ktorí svojou dlhoročnou vynikajúcou prácou v akomkoľvek odbore umenia získali zvláštne zásluhy. Umelci, ktorým vláda udelila tento titul, dostali o tom listinu (diplom). Vláda mohla zaslúžilému umelcovi čestný titul odobrať, ak sa stal „nehodným“ tohto čestného uznania.

Titul zaslúžilý umelec bol predstupňom titulu Národný umelec, ktorý tiež udeľovala vláda. Na rozdiel od zaslúžilého umelca, národnému umelcovi prináležal aj čestný dôchodok.

Čestný titul bol zrušený zákonom č. 404/1990.

## Referencie

Kategória:Tituly

Kategória:Česko-slovenské rady a vyznamenania
HC Plzeň

**HC Plzeň** môže byť:
* klub ľadového hokeja, pozri HC Škoda Plzeň
* hádzanársky klub, pozri HC Plzeň (hádzaná)
Denis

**Denis** je mužské meno. Na Slovensku má meniny 1. novembra.

## Referencie

Kategória:Krstné mená
Kategória:Mužské mená
Kategória:Mužské mená gréckeho pôvodu
Front (počasie)

náhľad|vpravo|300px|Legenda k symbolom frontov na mape počasia:<br />
1. studený front<br />
2. teplý front<br />
3. stacionárny front<br />
4. oklúzny front<br />
5. surface trough<br />
6. squall/shear line<br />
7. dry line<br />
8. tropická vlna<br />
9. trowal

**Front** v meteorológii je postupujúca hranica vzdušnej masy s odlišnou hustotou (napr. teplotou vzduchu či vlhkosťou). Keď front prechádza nad územím sprevádzajú ho zmeny teploty, vlhkosti, rýchlosti a smeru vetra, atmosférického tlaku a často zmena precipitačného vzorca.

Studené fronty sú často úzko spojované so systémami s nízkym tlakom vzduchu, bežne sa nachádzajú nad postupujúcou hranou systémov s vysokým tlakom vzduchu a v prípade polárneho frontu približne na okraji masy smerom k rovníku.

Fronty zvyčajne vedú výškové vzdušné prúdy, hoci zvyčajne za nižších rýchlostí a cestujú zo západu na východ. Tento pohyb je spôsobený prevažne coriolisovou silou, ktorej pôvodcom je otáčanie Zeme okolo vlastnej osi. Frontálne oblasti môžu byť deformované geografickou členitosťou ako pohorie či rozsiahla vodná masa.

Kategória:Meteorologické javy
American Life

***American Life*** je v poradí deviaty štúdiový album speváčky Madonny.

Vydaný bol na jar, 2003. Produkčne sa na ňom podieľali Mirwais Ahmadzai a Mike "Spike" Stent. Madonna v textoch niektorých piesní jasne dáva najavo, čo si myslí o invázií amerických vojsk do Iraku. Paródia na obale albumu, ktorý silne pripomína známy portrét juhoamerického revolucionára Che Guevarau, má vlastne tiež vojnovú tématiku. 

Aj keď komerčný úspech *American Life* nebol porovnateľný s úspechmi predošlých Madoniných albumov, v hitparádach sa tento album umiestnil na popredných miestach. 

## Zoznam piesní
# „American Life“ - 4:57
# „Hollywood“ - 4:24
# „I'm So Stupid“ - 4:05
# „Love Profusion“ - 3:36
# „Nobody Knows Me“ - 4:39
# „Nothing Fails“ (Madonna Ritchie/ Guy Sigsworth/ Jem Griffiths) - 4:48 
# „Intervention“ - 4:53
# „X-Static Process“ - 3:49
# „Mother And Father“ - 4:31
# „Die Another Day“ - 4:36
# „Easy Ride“ (Madonna Ritchie/ Monte Pittman) - 5:05 

Autormi všetkých piesní sú Madonna Ritchie a Mirwais Ahmadzai, pokiaľ nie je uvedené inak.

## Single
K albumu boli vydané 4 komerčné single a to: „American Life“, „Hollywood“, „Nothing Fails“ a „Love Profusion“. 

Známy je aj singel „Die Another Day“, ktorý bol použitý v bondovke *Dnes neumieraj*, tento singel bol vydaný ešte v roku 2002.

## Umiestnenie albumu v rebríčkoch a predajnosť

## Externé odkazy
* Oficiálna stránka Madonny
* Madonna News - česká stránka 

Kategória:Albumy Madonny
Kategória:Hudobné albumy z 2003
Confessions Tour

**Confessions Tour** bolo celosvetové koncertné turné, ktoré v máji 2006 absolvovala speváčka Madonna na podporu jej albumu *[[Confessions on a Dance Floor]]*.

Prebiehalo od 21.mája do 21.septembra. Je považované za najvýnosnejšie turné v histórií ženských koncertov. Madonna navštívila USA, Veľkú Britániu, Taliansko, Nemecko, Dánsko, Francúzsko, Holandsko, Česko.
Medzi najdôležitejších členov Madonninho tímu patrili: Stuart Price (hudobná réžia), Steve Sidelnyk (bicie), Marcus Brown (klávesy), Monte Pittman (gitara), Donna De Lory, Nicki Richards a Isaac Sinwani (sprievodné vokály), Jaime King (choreografia a umelecká réžia), Richmond a Anthony Talauega (choreografia) a samozrejme tanečníci a ďalší realizačný tím. Na turné odznelo 19 skladieb.

## Setlist turné
* „Future Lovers“
* „Get Together“
* „Like A Virgin“
* „Jump“
* „Live To Tell“
* „Forbidden Love“
* „Isaac“
* „Sorry“
* „Like It Or Not“
* „I Love New York“
* „Ray Of Light“
* „Let It Will Be“
* „Drowned World (Substitute For Love)“
* „Paradise (Not For Me)“
* „Music“
* „Erotica“
* „La Isla Bonita“
* „Lucky Star“
* „Hung Up“

Kategória:Madonna
Kategória:Turné Madonna
Front

**Front** môže znamenať:
* všeobecne:
** pole organizovanej činnosti, pôsobnosti
** organizovaná skupina vo verejnom živote
** rad čakajúcich
*v politike: marxistická revolučná organizácia, pozri Front (organizácia)
* v architektúre: priečelie
* vo vojenstve:
** oblasť stretu ozbrojených síl, pozri front (vojna)
** typ útvaru v sovietskej armáde, pozri front (sovietska armáda)
* v meteorológii: okraj vzdušnej masy s odlišnou hustotou (teplotou či vlhkosťou), pozri front (počasie) 
* v oceánografii: hranica medzi vodnými systémami s odlišnou charakteristiou (teplotou či slanosťou), pozri front (oceánografia)
* v informatike: údajová štruktúra typu FIFO, pozri front (údajová štruktúra)
* britský časopis pre mužov, pozri Front (časopis) 
* mesto v Piemonte v Taliansku, pozri Front (Taliansko)
FIFO

**FIFO** môže byť:
*"first in- first out" (doslova prvé dnu - prvé von):
**všeobecne: rad, organizovaný spôsobom: kto/čo sa prvé do radu zaradí, bude prvé obslúžené resp. vybrané (pre jednoduchú predstavu napr. rad ľudí pred priehradkou na pošte) 
**v informatike: akýkoľvek postup ukladania do pamäte, pri ktorom sa prvky, ktoré sa uložili najprv, aj ako prvé z pamäte vyberú, pozri first in - first out (informatika)
**v logistike: stav, kedy tovar, ktorý bol uložený do skladu ako prvý, sa zo skladu ako prvý aj znova vyberie, pozri FIFO (logistika)
**v účtovníctve: metóda oceňovania, pozri FIFO (účtovníctvo)
**vo finančníctve: algoritmus párovania burzových obchodov, pričom sa spáruje na danej cene prvá ponuka s prvým dopytom
*floating input-floating output
Front (údajová štruktúra)

**Front** v informatike je údajová štruktúra typu FIFO (prvý dnu, prvý von), používaná ako buffer pri prenose a operačnej analýze.

Najvýznamnejšími operáciami sú **zaraď do frontu** (enqueue) a **vyber z frontu** (dequeue). Zaraďuje sa na koniec frontu a vyberá sa zo začiatku frontu, pričom vybraná položka sa odstráni.

## Pozri aj

* Údajová štruktúra
** Zásobník (údajová štruktúra typu LIFO)
** Prioritný front
** Deque
** Spojový zoznam
** Pole

* Teória obsluhy
** Front obsluhy

* Zahltenie
* Pipeline
* Spooling

Kategória:Údajové štruktúry
Environmentalizmus

**Environmentalizmus** (z ang. slova environment = prostredie) sa zaoberá vzťahmi medzi prírodou a spoločnosťou. Usiluje o zmenu spoločenských, ekonomických a politických mechanizmov, ktoré bránia snahám o ochranu životného prostredia. Environmentálne organizácie môžu byť globálne, regionálne, národné, alebo lokálne. Taktiež to môžu byť organizácie vládne, alebo súkromné. Na Slovensku patria medzi environmentálne organizácie napríklad Lesoochranárske zoskupenie VLK, alebo Greenpeace Slovensko.
Francesco Nicola Fago

**Francesco Nicola Fago**, (* 26. február 1677, Taranto, Taliansko – † 18. február 1745, Neapol) bol taliansky barokový hudobný skladateľ a hudobný pedagóg, príslušník neapolskej opernej školy.

## Život

Študoval v Neapol na konzervatóriu Conservatorio della Pietà dei Turchini v rokoch 1692 – 1695. Od roku 1705 až takmer do konca svojho života na tejto škole aj vyučoval a zároveň vykonával tú istú funkciu na konzervatóriu S. Onofrio. V rokoch 1709 až 1731 bol kapelníkom v Tesoro di S. Gennaro, neskôr ho na tomto poste vystriedal jeho syn. Nicola Fago od roku 1736 viedol až do svojej smrti orchester a zbor v chráme S. Giacomo dei Spagnuoli.

Zomrel v Neapole 18. februára 1745.

## Dielo
Jeho dielo zahrňuje niekoľko opier a kantát. Hlavný dôraz jeho diela je však v chrámovej hudbe. 

### Opery
# *L'Astratto* (Neapol, 1709) 
# *Il Radamisto* (Piedimonte, 1707) 
# *Le fenzejune abbendurate*, (Neapol, 1710)
# *Cassandra Indovina* (Neapol, 1711) 
# *La Cianna commedia per musica*, (Neapol, 1711)
# *Lo Masillo* (Neapol, 1712)
# *La Dafne favola pastorale in stile arcadio*, (1714, Neapol)
# *Il Faraone Sommerso*, (?)

### Kantáty
# *D'Aretusa in sul Lito*
# *Sapesse il core almen*
# *Se gelosia crudele*
# *Sia con me Fillide ingrata*
# *Sopra del bel Sebeto*
# *Trà cento belle*
# *Tormento, kantáta*
# *Le cantate da camera*

### Iné významné diela

* *Magnificat* 
* *Te Deum*
* *Stabat Mater* 
* *početné omše, responsoria, litánie, Confitebor a iné* 

## Externé odkazy

* http://www.hoasm.org/VF/Fago.html
* http://www.karadar.com/worterbuch/fago.html
* http://www.operone.de/komponist/fago.html

Kategória:Talianski hudobní skladatelia
Kategória:Talianski hudobní pedagógovia
Kategória:Barokoví hudobní skladatelia
Kategória:Osobnosti z Neapola
Pretečenie vyrovnávacej pamäte

**Pretečenie vyrovnávacej pamäte** alebo **preplnenie vyrovnávacej pamäte** alebo hovorovo **pretečenie zásobníka** (angl. *buffer overflow* alebo aj *buffer overrun*) je chyba v programe, ktorá vedie k zápisu mimo vyhradeného priestoru v pamäti a k chybnému behu, prípadne aj k pádu programu. Je to jeden z najčastejších a najvyužívanejších spôsobov hackerských útokov. Pomocou výnimky v prístupe do pamäti je totiž možné spustiť cudzí kód.

Kategória:Počítačové útoky
Vyrovnávacia pamäť

**Vyrovnávacia pamäť** alebo hovorovo **zásobník** () je spravidla vyhradená časť pamäte určená na dočasné ukladanie dát pred spracovaním (na vyrovnanie rýchlostí odosielajúcej jednotky a prijímacej jednotky alebo na prevenciu rôznych výpadkov pri prenose dát); v tlačiarňach a niektorom inom hardvéri to môže byť aj špeciálna malá pamäť s podobnou funkciou.

## Pozri aj
* rýchla vyrovnávacia pamäť

Kategória:Informatika
Kategória:Počítačová pamäť
LIFO

**LIFO** môže byť:
*"last in, first out" (doslova posledné dnu – prvé von):
**v informatike: akýkoľvek postup ukladania do pamäte, pri ktorom sa prvky, ktoré sa uložili ako posledné, vyberú z pamäte ako prvé, pozri LIFO (informatika)
**v logistike: stav, kedy tovar, ktorý bol uložený do skladu ako posledný, sa zo skladu vyberie ako prvý, pozri FIFO (logistika)
**v účtovníctve: metóda oceňovania, pozri LIFO (účtovníctvo)
Bugatti

**Bugatti** môže byť:
*bývalá francúzska automobilka, pozri Bugatti (1909 – 1963)
*dcéra Volkswagen AG, pozri Bugatti Automobiles SAS
*osoba:
**Carlo Bugatti
**Ettore Bugatti, zakladateľ firmy Bugatti
**Rembrandt Bugatti, sochár
**Jean Bugatti, automobilový inžinier
**Giovanni Battista Bugatti
Segererua

Plató **Segeregua** sa nachádza východne od Východoafrického riftu a južne od masívneho vulkánu Marsabit. Je tvorené väčším počtom mladých, pleistocénno-holocénnych bazaltových troskových kužeľov, lávových prúdov a maarov, rozmiestnených pozdĺž cca. 50&nbsp;km dlhej, severovýchodno-juhozápadnej línie.

Plató je ohraničené riekami Milgis na severe a Merille na juhu. Zopár ďalších kráterov a bazaltových lávových prúdov sa nachádza juhozápadne, prípadne západne od Segereruy.

## Externé odkazy
* www.volcano.si.edu - vulkanické pole Segererua na Global Volcanism Program 

Kategória:Sopky Kene
Kategória:Troskové kužele
Emuruangogolak

**Emuruangogolak** je v súčasnosti neaktívny štítový vulkán, nachádzajúci sa v Keni, v Gregoryho rifte, ktorý vypĺňa. V rifte sa nachádza aj reťaz bazaltovzch maarov, v niekoľkých z nich sa nachádzajú jazierka. Na vrchole sopky sa nachádza 38&nbsp;000&nbsp;rokov stará, 5&nbsp;×&nbsp;3,5&nbsp;km široká kaldera, s lávovými prúdmi bazaltového, až trachytického žloženia na severných a južných okrajoch kaldery.

Pozdĺž zlomov riftového systému sa nachádzajú najmladšie prejavy vulkanickej činnosti. Vek najmladšieho, trachytického lávového prúdu bol stanovený na začiatok 20. storočia. V okolí sopky je činná aj fumarolická aktivita.

## Externé odkazy
* www.volcano.si.edu - Emuruangogolak na Global Volcanism Program 

Kategória:Sopky Kene
Kategória:Štítové vulkány
Kategória:Vyhasnuté sopky
Kategória:Tisícovky v Keni
Wibree

**Wibree** je bezdrôtová komunikačná technológia s veľmi malou spotrebou energie a s dosahom 10 metrov. Pracuje v ISM pásme 2.4 GHz s prenosovou rýchlosťou 1 Mbps. Keďže je až desaťkrát energeticky úspornejšia a tiež menšia ako Bluetooth, je táto technológia vhodná do hodiniek, bezdrôtových klávesníc a myší, hračiek, športových senzorov. Ďalšou výhodou je, že je navrhnutá tak, aby mohla pracovať na existujúcom technologickom zázemí Bluetooth. Wibree môže mať dve varianty – buď jednočipové riešenie pre Wibree prenosy, alebo s osadeným duálnym čipom Bluetooth-Wibree.

Táto technológia bola oznámená spoločnosťou Nokia dňa 3.10.2006. Na štandardizácii pracuje spolu so spoločnosťami Broadcom, CSR, Epson a Nordic Semiconductor. Finálna verzia by mala prísť v druhom štvrťroku 2007.

Kategória:Bezdrôtové siete
Energia (rozlišovacia stránka)

**Energia** môže byť:
*vo fyzike: schopnosť konať prácu, pozri energia
*vo filozofii: pozri energia (filozofia)
*v antropológii: chuť, elán do života; biologická, psychická energia ako výraz duševného a telesného zdravia, pozri energia (antropológia)
*v psychológii: skrátene psychická energia
*v alternatívnej medicíne, parapsychológii a podobne: pozri energia (parapsychológia)
*v biológii a ekológii: tok rôznych foriem energie (chemickej, žiarivej, tepelnej) potravinovými  reťazcami ekosystémov, pozri energia (biológia)

## Pozri aj
*Energija (ruská raketa)
Energia (filozofia)

**Energia** sa vo filozofii definuje rôzne.

Napríklad u Aristotela je to aktuálna skutočnosť predmetu.

U Leibniza je to jednak kinetická čiže živá sila (*vis viva*), jednak potenciálna čiže mŕtva sila (*vis mortua*).

Kategória:Filozofický slovník
Kriticizmus (filozofia)

**Kriticizmus** alebo **kritická filozofia** je filozofické stanovisko, ktoré vyžaduje najskôr racionálne preverenie všetkých podmienok a možností poznania. Opak dogmatizmu.

Ako kriticizmus sa označuje najmä filozofia Kantova, ktorá skúma možnosť, zdroj, platnosť, zákonitosť a hranice ľudského poznania.

## Externé odkazy
* 

Kategória:Filozofické hnutia a smery
Južný Kasai

vpravo|thumb|Vlajka
[vpravo|thumb|Južný Kasai na mape [Kongo (býv. Zair)|Konga (býv. Zairu)]]
**Južný Kasai** bol odštiepenecký región Konga (neskôr nazývaného Zair, dnes *Konžská demokratická republika*), de facto samostatný štát v rokoch 1960-61.

## Vznik
Južná časť provincie Kasai získala faktickú nezávislosť za podobných okolností ako susedná Katanga, príčinou bol politický chaos počas dekolonizácie od Belgicka. Politické trenice (často na etnickej báze) medzi lídrami centrálnej vlády a miestnymi vodcami sužovali tento región, nesmierne bohatý na diamanty.

14. júna 1960, niekoľko dní predtým, ako Kongo získalo od Belgicka nezávislosť, predstavitelia celej provincie Kasai vyhlásili vlastnú samostatnosť, pričom vytvorili federálny štát Južný Kasai. Nezávislosť celej provincie sa nepodarilo udržať, ale 8. augusta 1960 bol vyhlásený s neoficiálnou podporou Belgicka (ktoré sledovalo vlastné ekonomické záujmy) *Banský štát Južný Kasai*, s hlavným mestom Bakwanga (dnes Mbuji-Mayi). Za prezidenta bol vymenovaný  Albert Kalonji a predsedom vlády sa stal Joseph Ngalula.

Na zhromaždení významných osobností regiónu, ktoré sa konalo 12. apríla 1961, zvolili za panovníka (tzv. "mulopweho") Kalonjiho otca, ktorý však vzápätí abdikoval v prospech svojho syna, ten potom vládol pod menom *mulopwe Albert I. Kalonji.*

## Zánik
Po krvavých štyroch mesiacoch, keď bolo zmasakrovaných niekoľko tisíc obyvateľov, jednotky ústrednej konžskej armády dobyli región a 30. decembra 1961 Kalonjiho zatkli, čím ukončili samostatnosť Južného Kasaia.

Kalonji síce 7. septembra 1962 utiekol z väzenia a dokonca sa snažil opätovne ujať vlády, jeho snaha bola však už o necelý mesiac zmarená.

## Rozdelenie
Pod následným režimom diktátora Mobutuho Sese Seka bol Južný Kasai rozdelený do dvoch častí – *Východného* (Kasaï-Oriental) a *Západného* (Kasaï-Occidental), Mobutuho očividnou pohnútkou bolo zamedzenie separatistických snáh v budúcnosti.

Kategória:Dejiny Konžskej demokratickej republiky
Kategória:Zaniknuté štáty
Apriórna nazeracia forma

**Apriórna nazeracia forma** (nem. apriorische Anschauungsform) je predskúsenostná, od  skúsenosti nezávislá forma nášho zmyslového nazerania, ktorá umožňuje nášu skúsenosť. Termín *apriórna nazeracia forma* zaviedol Immanuel Kant.

Podľa Kanta je to predskúsenostný útvar, existujúci v nášej mysli nezávisle od skúsenosti a umožňujúci skúsenosť. Apriórnymi nazeracími formami sú priestor a čas (cf. priestor podľa Kanta
a čas podľa Kanta).

## Externé odkazy
* 

Kategória:Epistemológia
Kategória:Immanuel Kant
MuLopwe

**MuLopwe**, niekedy nepresne aj **Mulopwe**, je titul panovníka používaný na území dnešného Konžskej demokratickej republiky. Do iných jazykov sa tento titul zvyčajne prekladá ako kráľ, resp. cisár, čo však vzhľadom na africké špecifiká nevystihuje podstatu.

## Známi nositelia titulu
### Luba
Panovníckym titulom MuLopwe boli spočiatku označovaní panovníci štátu Luba (založený v roku 1585), neskôr počas belgickej koloniálnej éry aj "náčelníci" kmeňa Luba.

### [[Južný Kasai]]
Počas krízy v Konžskej demokratickej republike na začiatku 60. rokov 20. storočia tento titul získal otec vodcu separatistov z Južného Kasaia Alberta Kalonjiho, ktorý sa ho však vzápätí vzdal v prospech svojho syna a ten potom vládol ako muLopwe Albert I. Kalonji.

Kategória:Panovnícke tituly
Kategória:Dejiny Konžskej demokratickej republiky
Kasai

**Kasai** môže byť:
*rieka v Indii, známa aj pod názvom Kangsabati
*rieka v Kongu (býv. Zaire) a Angole, pozri Kasai (rieka v Afrike)
*región v Kongu (býv. Zaire), pozri Kasai (región)
*mesto v Japonsku, pozri Kasai (mesto)
*Noriaki Kasai, japonský skokan na lyžiach

## Pozri aj
*Kasai Rex (údajný živočích v Afrike)
*Air Kasai
Historizmus

**Historizmus** alebo **historicizmus** môže byť:
*tendencia chápať všetko historicky, pozri historizmus (filozofia)
*vo filozofii aj: prístup k skutočnosti ako meniaci sa a vyvíjajúci sa v čase
*v jazykovede: slovo alebo význam slova, ktorý sa v súčasnom danom jazyku už nepoužíva, lebo zanikol so zmenami spoločnosti alebo zanikli reálie, ktoré pomenúva, pozri historizmus (jazykoveda)
*v architektúre: smer, ktorý pokladá historické slohy za trvalé vzory, pozri historizmus (umenie)
Historizmus (filozofia)

**Historizmus** alebo **historicizmus** je tendencia chápať všetko historicky, t. j. ako produkt  vývoja, alebo geneticky, čiže ako to čo sa udialo (nastalo, stalo sa). S historizmom sa často spája sklon utiekať sa do minulosti a ospravedlňovanie existujúcich pomerov ich kauzálnym odvodzovaním z predchádzajúceho. Vo filozofii vystupuje historizmus ako historický relativizmus. Historizmus zdôrazňuje vývojovú procesuálnosť.

Podľa Gála/Marcelliho historizmus vyžadoval usporiadanie udalostí do diachronických radov, prichádzal s nárokom, že jedine odhalením cesty vznikania pochopíme podstatu skúmaného predmetu.

## Historizmus v moderne
Moderna prijala historizmus ako univerzálnu metódu prisvojovania si skutočnosti, vyzdvihla ho ako prvú podmienku inteligibility, ba samej reality a zviazala s ním svoju vlastnú povahu, vyhlásenú za historickú.

## Zdroje
* 
* 
* 

Kategória:Filozofické koncepty
Kasai (región)

Provincie Belgického Konga 1933-1960|thumb|300px

**Kasai** je historický región a byvalá provincia v Konžskej demokratickej republike.  Pomenovaný je podľa rovnomennej rieky. 

## Rozdelenie
V rokoch 1960-61 tvorila jeho južná časť de facto nezávislý štát Južný Kasai. Po porážke separatistov diktátor Mobutu Sese Seko Kasai administratívne rozdelil na Západný (*[[Kasaï-Occidental]]*) a Východný (*[[Kasaï-Oriental]]*). 

Kategória:Dejiny Konžskej demokratickej republiky
Kasai (rieka v Afrike)

**Kasai** je rieka v Afrike, prítok  Konga. Pramení v Angole a istý úsek tvorí hranicu medzi ňou a Konžskou demokratickou republikou, do ktorej neskôr priteká. Tu sa vlieva do rieky Kongo. 

Jej prítoky sú: Fimi, Kwango a Sankuru.

Podľa nej je pomenovaný jeden z regiónov v Kongu.

## Iné projekty

## Externé odkazy
* Mapa rieky Kasai 

Kategória:Rieky v Angole
Kategória:Rieky v Konžskej demokratickej republike
Perec

**Perec** alebo **Perenec** je vodný kanál napájaný z Hrona, ktorý v minulosti slúžil ako zdroj energie pre početné mlyny. Teraz sa využíva pre pohon 2 malých elektrárni. Jedna je v Leviciach a druhá v Mýtnych Ludanoch. Meria , je tokom III. rádu a priemerná lesnatosť jeho povodia dosahuje len cca 10 %. Preteká východnou časťou Podunajskej pahorkatiny.

## Opis toku
Vodný tok začína od hate pri obci Veľké Kozmálovce, ktorá odvádza časť vody z koryta Hrona (z vodnej nádrže Veľké Kozmálovce). Sprvu tečie na juh súbežne s korytom Hrona na západe, pri obci Starý Tekov sa stáča na VJV a tečie okrajom obce, koryto križuje Starotekovský kanál a pokračuje cez obec Hronské Kľačany. Odtiaľ tečie na juhovýchod k Leviciam, kde sa v priestore po Levickým hradom križuje s Podlužiankou, esovito sa ohýba a preteká mestom smerom na juh. Južne od mesta obteká Levické rybníky na pravom brehu, opäť mení smer toku na juhovýchod, obteká obec Mýtne Ludany a križuje sa s korytom ďalšieho vodného toku, so Sikenicou. V blízkosti obce Hontianska Vrbica sa stáča viac na JJV, sprava sa oddeľuje Kukučínovský kanál, následne obteká obec Zbrojníky i osadu Malý Pesek, kde mení smer toku na juh. Potom preteká obcou Sikenica, sprava priberá Kukučínovský kanál a vzápätí opäť sprava Kompu. Severne od obce Šalov sa sprava oddeľuje Hornoperecký kanál a Perec postupne obteká obce Šalov, Malé Ludince a Zalaba na ľavom brehu. Pod Zalabou sa stáča na juhozápad, sprava priberá bezmenný vodný tok pritekajúci z katastrálneho územia obce Malé Ludince a obteká obec Sikenička opäť na ľavom brehu. Západne od tejto obce sa oddeľuje pravostranný Dolnoperecký kanál a hlavný tok pokračuje na juh popri obci Pavlová na ľavom brehu a napokon sa východne od obce Kamenín spája s vodami Hrona.

## Obce
Perec postupne preteká katastrálnymi územiami týchto obcí:
*Veľké Kozmálovce
*Starý Tekov
*Hronské Kľačany
*Levice
*Mýtne Ludany
*Hontianska Vrbica
*Zbrojníky
*Kukučínov (miestna časť Malý Pesek)
*Sikenica (miestne časti Veľký Pesek a Trhyňa)
*Šalov
*Malé Ludince
*Zalaba
*Sikenička
*Pavlová
*Kamenín

## Referencie

Kategória:Umelé vodné toky na Slovensku
Kategória:Povodie Hrona
Kategória:Vodné toky v Podunajskej pahorkatine
Kategória:Vodné toky v okrese Levice
Kategória:Vodné toky v okrese Nové Zámky
Perec (rozlišovacia stránka)

**Perec** môže byť:

* kanál Hrona pri Leviciach, pozri Perec
* planétka 2817 Perec
* meno osoby
** izraelský minister obrany Amir Perec
** francúzsky autor Georgers Perec
** francúzska atlétka Marie-José Perecová
** poľský židovský spisovateľ Izák Leib Perec
Silali

**Silali** je názov v súčasnosti neaktívneho, masívneho štítového vulkánu, nachádzajúceho sa v Keni. Je to rozlohou (šírka až 30&nbsp;km) najväčší vulkán v severnej časti Gregoryho riftu, vypĺňa celú šírku Východoafrického riftového systému. Vrchol je tvorený kalderou s rozmermi 5&nbsp;×&nbsp;8&nbsp;km s 300&nbsp;m vysokými stenami, ktorá sa vyformovala približne pred 63&nbsp;000&nbsp;rokmi.

Posledná aktivita sa odohrala pred pár tisíc rokmi, čoho dôkazom sú relatívne nezvetrané lávové prúdy, tvorené prevažne bazaltami. To, že sopka nie je definitívne vyhasnutá, dokladá aj geotermálna aktivita na východných svahoch kaldery.

## Externé odkazy
* www.volcano.si.edu  - štítová sopka Silali na Global Volcanism Program 

Kategória:Sopky Kene
Kategória:Štítové vulkány
Kategória:Vyhasnuté sopky
Kategória:Tisícovky v Keni
Óndra Łysohorský

**Óndra Łysohorský**, vlastným menom doc. PhDr. **Ervín Goj** (* 6. júl 1905, Frýdek – † 19. december 1989, Bratislava), bol básnik píšuci básne v lašskom nárečí, ktoré pozdvihol na básnický jazyk, ale aj v nemčine a v ruštine.

Navštevoval Nemecké gymnázium v Ostrave a neskôr študoval francúzštinu, nemčinu a češtinu na Nemeckej univerzite v Prahe. Usadil sa na Slovensku, kde pôsobil ako stredoškolský profesor v Kremnici, Trnave a Bratislave.

Od roku 1939 žil v Sovietskom zväze, kde sa pripojil k česko-slovenskej vojenskej jednotke a bol osobným učiteľom francúzštiny generála Ludvíka Svobodu.

V 50. rokoch sa stal vedúcim katedry jazykov na Univerzite Komenského v Bratislave. Bol nominovaný na Nobelovu cenu za literatúru v rokoch 1966 a 1970.

## Dielo
* *Spjewajuco piaść* (1934)
* *Hłos hrudy* (1935),
* *Wybrane wérše* (1936),
* *Lašsko poezyja* (1931 – 1937),
* *Aj lašske řéky płynu do mořa*, antológia (1958),
* *Jediný pohár. Výbor z veršů* (1964), 
* *Lašsko poezyja 1931 – 1977*, súborné dielo pod patronátom UNESCO (1988)

### Preklady
* Štyri zbierky vyšli počas jeho pobytu v ZSSR v preklade laureáta Nobelovej ceny Borisa Pasternaka, Mariny Cvetajevovej a iných básnikov
** *Песнь о матери* / Pesň o materi
** *Земля моя* / Zemľa moja
** *Песни о солнце и земле* / Pesni o solnce i zemle
** *Стихотворения* / Stichotvorenija
* *Brázdou k vesmíru * Bratislava : Slovenský spisovateľ, 1960, v preklade Štefánie Pártošovej a Ľubomíra Feldeka
* *Korom, te légy a mérce*, 1962

## Externé odkazy
* Óndra Łysohorský  (cz)
* Recenzia knihy ''Poručénstwo - Odkaz''  (cz)
* Pavel Gan: Jak jsem po 2. sjezdu spisovatelů přispĕl ke zmrtvýchvstání slezského evropského básníka Óndry Łysohorského  (cz)

Kategória:Narodenia v 1905
Kategória:Úmrtia v 1989
Kategória:Českí básnici
Kategória:Slovenskí básnici
Kategória:Spisovatelia píšuci po lašsky
Přibyl

**Přibyl** môže byť:

*český publicista a spisovateľ, zaoberajúci sa informačnými technológiami a kozmonautikou, pozri: Tomáš Přibyl
*vedúci úradu vlády niekdajšieho českého premiéra Stanislava Grossa, pozri Pavel Přibyl
*český futbalista, pozri: Roman Přibyl
Paka (sopka)

**Paka** (alebo **Pakka**) je názov v súčasnosti neaktívnej štítovej sopky, nachádzajúcej sa v Keni v Gregoryho rifte, ktorý je súčasťou Východoafrického riftového systému. Pleistocénno-holocénne erupcie vytvorili reťaz pyroklastických troskových kužeľov, ktoré neskôr skolabovali a vytvorili kalderu s priemerom 1,5&nbsp;km.

Najmladšie produkty vulkanickej činnosti sa nachádzajú na severovýchodnom okraji kaldery. Sú to tri pyroklastické kužele, ktorých vek sa odhaduje na pár tisíc rokov. Mlado vyzerajú aj bazaltové lávy, nachádzajúce sa medz vulkánom Paka a Korosi. To, že sopka nie je vyhasnutá, dokladá početná geotermálna aktivita v kaldere a na severných svahoch vulkánu.

## Externé odkazy
* www.volcano.si.edu  - štítová sopka Paka na Global Volcanism Program 

Kategória:Sopky Kene
Kategória:Štítové vulkány
Kategória:Vyhasnuté sopky
Kategória:Tisícovky v Keni
TA3

[náhľad|Logo TA3 do [10. september|10. septembra 2021]]

[náhľad|Bývalé sídlo TA3 na [Gagarinova ulica (Bratislava)|Gagarinovej ulici č. 12 v Bratislave]]

**TA3** je súkromná spravodajská televízna stanica na Slovensku. Oficiálne vysiela od 23. septembra 2001. Prvé mimoriadne vysielanie sa však uskutočnilo 11. septembra 2001 pri príležitosti útoku na Svetové obchodné centrum. Opakovaním spravodajských blokov TA3 čiastočne pripomína americkú CNN. Od 11. septembra 2021 je vysielací čas rozšírený na 24 hodín.

## História a majitelia
Licenciu na vysielanie vlastní spoločnosť C.E.N., s.r.o. Jej konateľom a prvým generálnym riaditeľom bol od roku 2001 Martin Lengyel. Neskôr televíziu kúpil Ivan Kmotrík a jeho Grafobal Group. Od 1. januára 2004 Lengyel odišiel na vlastnú žiadosť z funkcie generálneho riaditeľa a odpredal aj svoj zvyšný 5-percentný podiel J&T. V rokoch 20042007 bola majoritným vlastníkom televízie spoločnosť J&T, ktorá ju naspäť predala spoločnosti Grafobal Group. V januári 2022 Grafobal predal televíziu českému podnikateľovi Michalovi Voráčkovi, ktorý stojí za firmou Blueberg Media. Po jeho vstupe sa stal konateľom a generálnym riaditeľom televízie Ján Svoboda, ktorý predtým pôsobil ako predseda predstavenstva vydavateľstva Our Media. Vo vedení televízie zostala jej doterajšia riaditeľka spravodajstva Zuzana Martináková, Oľga Dúbravská, riaditeľka marketingu a Igor Čekirda, ktorý je v televízii od začiatku jej vysielania.

## Vedenie, šírenie a programová štruktúra
V televízii pôsobia viacerí skúsení moderátori a redaktori ako Peter Bielik, Rastislav Iliev, Miroslav  Michalech, Lenka Buchláková, Martin Linhart, Dodo Dúbravský, Barbara Štefanovičová a ďalší. 

Od 24. apríla 2013 je televízia TA3 na Slovensku prístupná aj cez DVB-T (v 2. multiplexe). Voľné terestriálne vysielanie  cez DVB-T bolo ukončené 1. novembra 2020, pretože TA3 sa nedohodla s Towercomom.

TA3 je tiež dostupná cez satelit (DVB-S) a káblové rozvody. 

Väčšina pôvodných relácií je voľne dostupná aj cez stream (IPTV - internetová televízia) na domovskej stránke televízie www.ta3.com 

V programovej štruktúre TA3 sa nachádza spravodajstvo (domáce, zahraničné, ekonomické, regionálne, športové), kultúra, politická publicistika.  Večer o 18:30 začínajú Hlavné správy.  Medzi top najsledovanejšie relácie televízie patria formáty : V politike, Hlavné správy, Téma dňa, Tak takto?! a Motoring. Televízia TA3 pravidelne získava ocenenia v rámci hodnotenia medzinárodného prieskumu Reuters Institute for the Study of Journalism ako najdôveryhodnejšia mediálna značka.

## Referencie

## Externé odkazy
* Oficiálna stránka TA3


Kategória:Televízne stanice na Slovensku
Kategória:Spravodajské televízne stanice
Kategória:Podniky založené v 2001
Korosi

**Korosi** je neaktívny štítový vulkán, ležiaci v Keni, severne od jazera Baringo. Na rozdiel od iných vulkánov Východoafrického riftu, na vrchole Korosi nie je vytvorená kaldera.

Hlavná etapa aktivity sopky spadá do obdobia 0,4 až 0,1&nbsp;mil&nbsp;rokov. Počas nej erupcie vyprodukovali veľké objemy fluidných bazaltových lávových prúdov a vyformovali niekoľko troskových kužeľov pozdĺž severovýchodnej zlomovej línie. Neskoršia aktivita bola skôr trachytického charakteru a vytvorila niekoľko dómov a pemzových kôp. Posledná aktivita prebehla severne od sopky, medzi sopkami Korosi a Paka, kde boli vytvorené mladé (niekoľko tisícročné) bazaltové lávové prúdy. Na severozápadnej strane sopky, na ploche asi 30&nbsp;km2 sa nachádzajú viaceré fumaroly a *„gejzíry“* vodných pár.

## Externé odkazy
* www.volcano.si.edu - štítová sopka Korosi na Global Volcanism Program 

Kategória:Sopky Kene
Kategória:Štítové vulkány
Kategória:Tisícovky v Keni
Ol Kokwe

**Ol Kokwe** je sopečný ostrov, nachádzajúci sa približne v strede jazera Baringo v Keni. Je to najmenšia sopka severnej časti Kenského riftového systému. Staršie trachytické horniny štítovej sopky sú prekryté mladšími bazaltovými výlevmi. Ostrov je atraktívna turistická destinácia, nakoľko sa na ňom nachádzajú viaceré postvulkanické fenomény: bahnové sopky, horúce pramene a fumaroly.

## Externé odkazy
* www.volcano.si.edu  - ostrov Ol Kokwe na Global Volcanism Program 

Kategória:Ostrovy Kene
Kategória:Sopky Kene
Kategória:Štítové vulkány
Kategória:Tisícovky
Nyambeni Hills

**Nyambeni Hills** je názov rozľahlého štítového vulkánu, nachádzajúceho sa v Keni, asi 160&nbsp;km severovýchodne od hlavného mesta Nairobi, bokom od hlavnej vulkanickej línie Východoafrického riftu. Sopka je pokrytá viacerými menšími kužeľmi a lávovými prúdmi, prevažne bazaltového zloženia, neskoro pleistocénneho, až holocénneho veku. Najmladšie vulkanické formy sú sústredené na severovýchodnom okraji sopky.

## Externé odkazy
* www.volcano.si.edu - štítová sopka Nyambeni Hills na Global Volcanism Program 

Kategória:Sopky Kene
Kategória:Štítové vulkány
Stávková kancelária

**Stávková kancelária** je podnik, ktorý ponúka stávky; v užšom zmysle jeho „prevádzkáreň“.

Stávkové kancelárie sa rozdeľujú na kamenné stávkové kancelárie a on-line stávkové kancelárie.

## Kamenné stávkové kancelárie na Slovensku
Kamenné stávkové kancelárie sú tie, ktoré prevádzkujú svoju činnosť v rôznych pobočkách. Na Slovensku existujú kamenné stávkové kancelárie spoločností: 
*DoubleStar Bet
*Epermiso (Tipito)
*Fortuna (predtým Terno)
*Niké
*Tipos
*Tipsport (predtým Doxx)
*Victory-Tip
*DOXXbet
*Synottip

## On-line stávkové kancelárie
Na Slovensku vlastní licenciu pre on-line stávkovanie niekoľko spoločností. Prevádzkujú ju:
*DoubleStar Bet
*Fortuna
*Niké
*Tipos
*SynotTip
*Tipsport

Obyvateľom Slovenska svoje služby ponúkajú aj stávkové spoločnosti zo zahraničia. O legálnosti tipovania v cudzine však prebehla diskusia v celej Európskej únii.

Na Slovensku od roku 2019 platí zákon, ktorý umožňuje u nás legálne podnikať len stávkovým kanceláriam so slovenskou licenciou. Ak teda stávková kancelária nemá licenciu od URHH, podniká u nás nelegálne a slováci by tam tipovať nemali.

Overenie, či stávková kancelária má platnú licenciu na poskytovanie stávkových služieb na Slovensku, je základný predpoklad pre legálnu a bezpečnú stávkovú činnosť.

Slovenské verzie svojich stránok ponúkajú zatiaľ zahraničné stávkové spoločnosti Bwin, Bet365, Expekt a iné. Na slovenský trh však vnikajú aj rôzne stávkové kancelárie, ktoré majú české menu. Napríklad Betfair, Bet-at-home alebo Sportingbet. Slováci však môžu tipovať aj v stávkových kanceláriách bez českého či slovenského jazyka, ale len pokiaľ majú slovenskú licenciu.

## Podstata fungovania
Stávkové kancelárie zarábajú prostredníctvom payoutu.

Príklad: Na zápas Dominik Hrbatý - Karol Kučera sú vypísané kurzy: 1.8-1.8. Tipujúci č. 1 vsadí sumu 1 euro na Dominika Hrbatého. Tipujúci č. 2 vsadí sumu 1 euro na Karola Kučeru. Nech vyhrá ktokoľvek - stávková kancelária vyplatí len 0,80 eur na výhre 1 euro späť na vklade a pritom vklady boli 2 eurá. Získava teda 0,2 eur. Kurzy sú určované podľa predpokladaného správania tipujúcich. Väčšinou platí, že čím je kurz vyšší, tým je nižšia šanca na výhru. Niekedy sú kurzy v ponuke dodatočne upravované (napr. ak tipujúci vsadili značnú sumu na Dominika Hrbatého, stúpne kurz na Karola Kučeru a na Dominika Hrbatého klesne).

Stávkové kancelárie ponúkajú rôzny payout, čo využívajú aj ako konkurenčnú výhodu v marketingu. Medzi stávkové kancelárie s najväčším payoutom patria betting exchange ako Betfair a spomedzi bežných stávkových kancelárií napríklad Pinnacle Sports.

Kategória:Hazardné hry
Max Schreck

**Friedrich Gustav Maximilian Schreck** (* 6. september 1879, Berlín – † 20. február 1936, Mníchov) bol nemecký herec. Dnes je najznámejší vďaka úlohe upírskeho baróna Orloka v svetoznámom filme Nosferatu.

## Referencie


## Iné projekty

## Externé odkazy
*

Kategória:Nemeckí divadelní herci
Kategória:Nemeckí filmoví herci
Kategória:Osobnosti z Berlína
Nosferatu

**Nosferatu** môže byť:
*druh upíra, upír, pozri nosferatu (upír)
*časť názvu viacerých filmov, najmä dvoch nemeckých filmov o upíroch:
**Nosferatu, Eine Symphonie des Grauens (réžia: Friedrich Wilhelm Murnau, rok: 1922)
**Nosferatu – Phantom der Nacht (réžia: Werner Herzog, rok: 1979)
*francúzsky film z roku 2002, pozri Nosferatu (film z roku 2002)
*talianska nahrávacia značka, pozri Nosferatu (hudba)
*prezývka holandského producenta hardcore techna a dídžeja, pozri Nosferatu (producent)
*pieseň:
**skupiny Blue Öyster Cult
**skupiny Evergrey
**skupiny Samhein Witch Killaz
**skupiny Bloodbound
*názov britskej skupiny, pozri Nosferatu (hudobná skupina)
*upírí klan vo fiktívnom svete World of Darkness, pozri Nosferatu (World of Darkness)
*postava v Resident Evil Code: Veronica
*značka piva od firmy Great Lakes Brewing Company

## Pozri aj
* (PC hra z roku 2003)
Salt Lake City

**Salt Lake City** je mesto v USA a hlavné mesto štátu Utah. Má rozlohu  a približne 180-tisíc obyvateľov, v metropolitnej oblasti žije vyše milióna obyvateľov. V oblasti žije veľká komunita mormónov, ktorí majú v meste svoj hlavný chrám a mesto tiež založili. Mesto je taktiež hlavným sídlom tejto medzinárodnej církvi.

V meste sa konali zimné olympijské hry v roku 2002.

Kód letiska je SLC.

## Osobnosti mesta
* Loretta Youngová (* 1913 - † 2000),  herečka
* Neal Cassady (* 1926 - † 1968), spisovateľ 
* John Naisbitt (* 1929), prognostik, futurológ, spisovateľ, poradca a manažér
* Roseanne Barrová (* 1952), herečka
* Matthew Davis (* 1978), herec
* Ted Ligety (* 1984), alpský lyžiar

## Partnerské mestá
*  Černovice, Ukrajina
*  Keelung, Taiwan
*  Macumoto, Japonsko
*  Quezon, Filipíny
*  Oruro, Bolívia
*  Thurles, Írsko
*  Turín, Taliansko

## Pozri aj
* Hlavné mestá štátov USA

## Iné projekty


Kategória:Mestá v Utahu
Kategória:Hlavné mestá štátov USA
Orbitál

**Orbitál** môže byť:
* miesto výskytu elektrónu v atóme, pozri atómový orbitál
* miesto výskytu elektrónu v molekule, pozri molekulový orbitál
* orbitál, ktorý vzniká miešaním iných orbitálov, pozri hydribizácia orbitálov
Mesačný svit

**Mesačný svit** môže byť:

*svit Mesiaca
*pieseň Miroslava Žbirku z albumu Nemoderný chalan, pozri: Mesačný svit (pieseň Miroslava Žbirku)
*televízny seriál USA vysielaný v rokoch 1985 až 1989, pozri: Mesačný svit (seriál)
*tretí diel piatej série talianskeho seriálu Don Matteo, pozri: Don Matteo (5. séria)
*anglický film z roku 1995, pozri: Mesačný svit a Valentino
Donaustadt

left|50px
right|thumb|Poloha
thumb|right|Pohľad na Donaustadt z druhého brehu Dunaja

**Donaustadt** (doslova "Dunajské mesto") je 22. obvod mesta Viedeň. Obvod leží v severozápadnej časti Viedne a je to najväčší obvod v meste, zaberá asi štvrtinu celkovej rozlohy mesta. Hraničí s 2. obvodom Leopoldstadt, 11. obvodom Simmering a 21. obvodom Floridsdorf, ako aj s časťou Dolného Rakúska.

Pozostáva z 8 bývalých samostatných dedín (Aspern, Breitenlee, Hirschstetten, Essling, Kagran, Kaisermühlen, Stadlau a Süßenbrunn) a jednej novej štvrte - Donau City (leží medzi Starým Dunajom (Alte Donau) a Novým Dunajom (Neue Donau)). Ďalšia časť Donaustadt s názvom Lobau obsahuje veľký les a lúky. Dokopy 59 percent rozlohy obvodu je zeleň, ktorá predstavuje 30 percent zelene vo Viedni. Oblasť sa dosť zmenila v rokoch 1870-1875. Pôvodná rieka Dunaj bola rozdelená na viacero ramien, ktoré zaberajú značnú plochu. Z dôvodu ochrany pred povodňami bol vybudovaný vedľajší kanál, ktorý vytvára ostrov Donauinsel.

## Iné projekty

Kategória:Mestské časti Viedne
Kategória:Pomenovania podľa Dunaja